**MINISTERUL MEDIULUI, APELOR ȘI PĂDURILOR**



**ORDIN**

**nr. ............./................**

**privind modificarea Ordinului ministrului mediului şi gospodăririi apelor nr. 578/2006 pentru aprobarea Metodologiei de calcul al contribuţiilor şi taxelor datorate la Fondul pentru mediu**

Luând în considerare Referatul de aprobare al Administraţiei Fondului pentru Mediu nr.........../...........privind modificarea Ordinului ministrului mediului şi gospodăririi apelor nr. [578/2006](https://www.sintact.ro/#/dokument/16870903?cm=DOCUMENT) pentru aprobarea [Metodologiei de calcul al contribuţiilor şi taxelor datorate la Fondul pentru mediu](https://www.sintact.ro/#/dokument/16870904?cm=DOCUMENT),

Ținând cont de prevederile art. 5 lit. i) din anexa la Hotărârea Guvernului nr. 277/2023 pentru aprobarea Regulamentului de organizare şi funcţionare a Administraţiei Fondului pentru Mediu,

În temeiul art. 17 din Ordonanţa de urgenţă a Guvernului nr. [196/2005](https://www.sintact.ro/#/dokument/16866261?cm=DOCUMENT) privind Fondul pentru mediu, aprobată cu modificări şi completări prin Legea nr. [105/2006](https://www.sintact.ro/#/dokument/16869611?cm=DOCUMENT), cu modificările şi completările ulterioare, ale art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum şi ale art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor, cu modificările și completările ulterioare,

**ministrul mediului, apelor şi pădurilor** emite prezentul

**ORDIN:**

**Art. I** Ordinul ministrului mediului şi gospodăririi apelor nr. [578/2006](https://www.sintact.ro/#/dokument/16870903?cm=DOCUMENT) pentru aprobarea [Metodologiei de calcul al contribuţiilor şi taxelor datorate la Fondul pentru mediu](https://www.sintact.ro/#/dokument/16870904?cm=DOCUMENT), publicat în Monitorul Oficial al României, Partea I, nr. 516 din 14 iunie 2006, cu modificările şi completările ulterioare, se modifică după cum urmează:

1. Articolul 2 se modifică și va avea următorul cuprins:

„ Metodologia de calcul a contribuţiilor, taxelor, penalităţilor şi altor sume datorate la Fondul pentru mediu are ca scop stabilirea unui mod de calcul unitar şi documentat pentru contribuţiile, taxele, penalităţile şi alte sume prevăzute la art. 9 alin. (1) lit. a)-f), i), j), p), q), s), ş), ţ), v), w) - z) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.”

2. Articolul 3 se modifică și va avea următorul cuprins:

„ Prevederile prezentului ordin se aplică de către contribuabilii/plătitorii la Fondul pentru mediu, persoane fizice şi persoane juridice, pentru contribuţiile, taxele, penalităţile şi alte sume prevăzute la art. 9 alin. (1) lit. a)-f), i), j), p), q), s), ş), ţ), v), w) - z) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.”

3. Anexa se modifică şi se înlocuieşte cu anexa care face parte integrantă din prezentul ordin.

**Art. II** Prezentul ordin se publică în Monitorul Oficial al României, Partea I și intră în vigoare în termen de 6 luni de la data publicării acestuia.

**MINISTRUL MEDIULUI, APELOR ȘI PĂDURILOR**

**Mircea FECHET**